Anomuras

Anomuras (Anomura) ir desmitkājvēžu kārtas (Decapoda) infrakārta, kas apvieno apmēram 2500 sugas:A comprehensive and integrative reconstruction of evolutionary history for Anomura (Crustacea: Decapoda) vientuļniekvēžus, plakanos omārus, karaliskos krabjus, porcelānkrabjus un kurmjkrabjus. Lai arī daudzu sugu nosaukumā tiek lietots nosaukums krabis, tomēr visi īstie krabji ir izdalīti anomuru māsas taksonā — krabju infrakārtā (Brachyura).

Lielākā daļa anomuru sugu mājo mērenajās un tropiskajās jūrās, bet Dienvidamerikas saldūdens krabji (Aeglidae) dzīvo Dienvidamerikas upēs un strautos, kā arī ir zināma viena vientuļniekvēžu suga, kas dzīvo saldūdenī.

 Sistemātikas izmaiņas 
Zinātniskais nosaukums Anomura saglabājies no iepriekšējo gadu (novecojušās) klasifikācijas, kad visi desmitkājvēži tika sadalīti trīs grupās: garastes vēžos (Macrura), īsastes vēžos (Brachyura) un mīkstastes vēžos (Anomura). Grupas alternatīvais nosaukums — Anomala — radies, raksturojot mūsdienu klasifikācijas anomuru grupu, kura ir ļoti daudzveidīga, ar dažādām, neparastām un ļoti atšķirīgām formām.Gary Poore (2004). "Anomura – hermit crabs, porcelain crabs and squat lobsters". Marine Decapod Crustacea of Southern Australia: a Guide to Identification. CSIRO Publishing. pp. 215–287. .

 Kopīgās īpašības 
Anomurām var izcelt vairākas kopīgas īpašības — kopumā, lai arī sugas ir tik dažādas, tām ir vairāk vai mazāk krabjiem līdzīga ķermeņa forma,Shane T. Ahyong, Kareen E. Schnabel & Elizabeth W. Maas (2009). "Anomuran phylogeny: new insights from molecular data". In Joel W. Martin, Keith A. Crandall & Darryl L. Felder. Decapod Crustacean Phylogenetics. Crustacean issues 18. CRC Press. pp. 399–414. doi:10.1201/9781420092592-c20. . lai gan plakanie omāri nedaudz atgādina saplacinātus omārus.Decapoda: Anomura Anomurām kā visiem desmitkājvēžiem ir pieci ejkāju pāri. Pēdējā pāra kājas ir ļoti maziņas un grūti saskatāmas, tās bieži paslēptas iekšpusē, žaunu dobumā zem čaulas. Šīs kājiņas anomuras izmanto, lai tīrītu žaunas.Jonas Keiler & Stefan Richter (2011). "Morphological diversity of setae on the grooming legs in Anomala (Decapoda: Reptantia) revealed by scanning electron microscopy". Zoologischer Anzeiger 250 (4): 343–366. doi:10.1016/j.jcz.2011.04.004 Vēders var būt gan pagarināts (simetriskajiem vientuļniekvēžiem), gan samērā īss un salocīts zem pārējā ķermeņa (plakanajiem omāriem, porcelānkrabjiem un karaliskajiem krabjiem), gan cieši satīts, lai varētu paslēpties gliemeņu čaulās (vientuļniekvēžiiem). Tomēr anomurām vēders nav tik īss kā īstajiem krabjiem. Anomuras ir arī lēnākas nekā krabji.

 Sistemātika 
Anomuru infrakārta (Anomura)WoRMS: Anomura
Dienvidamerikas saldūdens anomuru virsdzimta (Aegloidea)
Dienvidamerikas saldūdens anomuru dzimta (Aeglidae)
Galatīdu virsdzimta (Galatheoidea)
Galatīdkrabju dzimta (Galatheidae)
Munidīdkrabju dzimta (Munididae)
Munidopsīdkrabju dzimta (Munidopsidae)
Porcelānkrabju dzimta (Porcellanidae)
†dzimta Retrorsichelidae
Karalisko krabju virsdzimta (Lithodoidea)
Akmenskrabju dzimta (Hapalogastridae)
Karalisko krabju dzimta (Lithodidae)
Kurmjkrabju virsdzimta (Hippoidea)
Kurmjkrabju dzimta (Hippidae)
Racējkrabju dzimta (Albuneidae)
Smilšu krabju dzimta (Blepharipodidae)
Plakano omāru virsdzimta (Chirostyloidea)
Jetijomāru dzimta (Kiwaidae)
Klusā okeāna plakano omāru dzimta (Eumunididae)
Plakano omāru dzimta (Chirostylidae)
Spalvaino akmenskrabju virsdzimta (Lomisoidea)
Spalvaino akmenskrabju dzimta (Lomisidae)
Vientuļniekvēžu virsdzimta (Paguroidea)WoRMS: Paguroidea Latreille, 1802
Aktīniju vientuļniekvēžu dzimta (Parapaguridae)
Vientuļniekvēžu dzimta (Paguridae)
Kreiļu vientuļniekvēžu dzimta (Diogenidae)
Melanēzijas vientuļniekvēžu dzimta (Pylojacquesidae)
Sauszemes vientuļniekvēžu dzimta (Coenobitidae)
Simetrisko vientuļniekvēžu dzimta (Pylochelidae)
† virsdzimta Eocarcinoidea
†dzimta Eocarcinidae
†dzimta Platykottidae

 Atsauces 

 Ārējās saites 
A comprehensive and integrative reconstruction of evolutionary history for Anomura (Crustacea: Decapoda)
Tolweb: Anomura 


Kategorija:Desmitkājvēži